નગર કોતવાલી ક્ષેત્રના ધમૈડામાં રહેતી મહિલાએ જણાવ્યું કે 2012માં તેના લગ્ન મોહસિન સાથે થયાં હતાં. લગ્ન બાદ તેમના ઘરે બે બાળકો અવતર્યા હતા. તેનો પતિ જુગારી છે. આરોપ છે કે 2015માં તે જુગારમાં તેની પત્ની અને બે બાળકોને હારી ગયો હતો. જે બાદ જીતનાર વ્યક્તિ ઇમરાન ત્રણ સાથી સાથે તેના ઘરે પહોંચ્યો હતો. તે જબરદસ્તીથી મહિલાને તેની સાથે લઇ જવા લાગ્યો, જેને પગલે મહિલાએ બુમાબુમ કરી હતી. આજુબાજુમાં રહેતા લોકો બચાવવા માટે પહોંચી ગયા હતા. જે બાદ પંચાયત બોલાવવામાં આવી હતી. મહિલાએ મોહિનને તલાક આપી ચંદોડમાં રહેતા એક યુવક સાથે લગ્ન કરી લીધાં.